Diari Oficial de la Generalitat Valenciana


Sumari del DOGV 4931, del 25-01-2005 (2005/426)

RESOLUCIÓ de 3 de gener de 2005, del Servici Territorial d'Energia d'Alacant, per la qual se sotmet a informació pública l'estudi d'impacte ambiental del projecte d'instal·lacions Connexió a Promotora de Industrias Cerámicas, SL, que discorre pel terme municipal d'Elx (Alacant). CBREDE/2003/33 Annex 2.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4931

Data del DOGV
:   25-01-2005

Secció del DOGV
:   V. ALTRES ANUNCIS - E) MEDI AMBIENT

Número del document
:   2005/426


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 3 de gener de 2005, del Servici Territorial d'Energia d'Alacant, per la qual se sotmet a informació pública l'estudi d'impacte ambiental del projecte d'instal·lacions Connexió a Promotora de Industrias Cerámicas, SL, que discorre pel terme municipal d'Elx (Alacant). CBREDE/2003/33 Annex 2. [2005/M426]
  
Als efectes que establixen la Llei 2/1989, de 3 de març, de la Generalitat Valenciana, d'Impacte Ambiental, i el Decret 162/1990, de 15 d'octubre, pel qual s'aprova el reglament per a l'execució de la llei esmentada, se sotmet a informació pública la sol·licitud les característiques de la qual es detallen a continuació:
  
- Peticionari: Gas Natural SDG, SA, amb domicili a l'efecte de notificacions a l'avinguda de Balears, número 69, 46009 València.
  
- Objecte de la petició: estudi d'impacte ambiental del projecte d'instal·lacions Connexió a Promotora de Industrias Cerámicas, SL, que discorre pel terme municipal d'Elx, a la província d'Alacant.
  
- Descripció de les instal·lacions:
  
Traçat: la canonada en projecte connecta amb la xarxa existent que discorre pel carrer d'Almansa del polígon industrial El Carrús d'Elx. Continua pels carrers del polígon industrial, creua el carrer d'Almansa per a seguir per la ronda de la Vall d'Uixó i pel carrer de Nájera. La canonada prosseguix durant 78 metres per una parcel·la ubicada entre el polígon industrial i l'autovia A-7. Entre el V-14 i el V-15, es realitza l'encreuament per perforació horitzontal de l'autovia A-7 i del vial de servici, i es protegix la canonada amb una baina d'acer de diàmetre 20?. Després de l'encreuament amb l'autopista la canalització girarà en sentit nord per una parcel·la de bosc baix per on discorre també el gasoducte Alacant-València al qual creuarà perpendicularment. Posteriorment, la canonada girarà en sentit nord-oest per a continuar pel paratge La Noveldera fins al V-21, on girarà per a situar-se paral·lela a les tanques de tancament de les parcel·les i iniciarà l'ascens a la muntanya Casablanca i Almasil seguint un traçat rectilini fins al vèrtex V-23, on arribarà a la part més alta de la muntanya i, després d'uns 47 metres, començarà el descens, que es realitza seguint les línies de màxim pendent fins al vèrtex V-24. Després de descendir per la muntanya, la canalització realitza una desviació de 60º i discorre per uns terrenys de cultiu i altres erms no aprofitats, una part dels quals pertanyen a l'empresa Promotora de Industrias Cerámicas, SL. En el vèrtex V-26 s'encreuarà per mitjà de perforació horitzontal el Camí Vell d'Aspe i es continuarà paral·lelament a este camí per terrenys que pertanyen a Promotora de Industrias Cerámicas, SL, fins a la nau de l'esmentada indústria on es realitzarà la connexió.
  
Canonada: acer 6- alta pressió A. Longitud total: 2.091 metres.
  
Pressupost: seixanta-cinc mil nou-cents trenta-dos euros amb seixanta-cinc cèntims (65.932,65 e)
  
La qual cosa es fa pública per a coneixement general, perquè puga ser examinat l'expedient en este Servici Territorial d'Energia d'Alacant, situat al carrer de Churruca, 29, 03754 Alacant, i presentar en triple versió, en este mateix servici, les al·legacions que es consideren oportunes en el termini de 20 dies a partir de l'endemà de la inserció d'este anunci.